b'\n_START_ARTICLE_\nMitogen\n_START_PARAGRAPH_\nEt mitogen er et kemisk stof, normalt et protein, der inducerer en celle til at begynde celledeling, mitose. Mitogenese er induktion (dvs. start) af mitose, typisk via et mitogen. Virkningsmekanismen af et mitogen er, at det udl\xc3\xb8ser en signaltransduktion, dvs. en kaskade af molekyl\xc3\xa6re enzymatiske reaktioner involverende bl.a. mitogenaktiveret proteinkinase (MAPK), hvilket f\xc3\xb8rer til genaktivitet, proteinbiosyntese og mitose._NEWLINE_Mitogener kan enten v\xc3\xa6re endogene eller eksogene faktorer.\n_START_SECTION_\nEndogene mitogener\n_START_PARAGRAPH_\nEndogene mitogener er organismens egne molekyler til kontrol af celledeling, og de endogene mitogener er en n\xc3\xb8dvendig del af den normale livscyklus hos multicellul\xc3\xa6re organismer._NEWLINE_Nogle v\xc3\xa6kstfaktorer som vaskul\xc3\xa6r endothel v\xc3\xa6kstfaktor (VEGF) er virker direkte som mitogener ved induktion af cellereplikation._NEWLINE_Andre v\xc3\xa6kstfaktorer virker i stedet indirekte ved at udl\xc3\xb8se andre mitogener.'